ai4bharat/Pralekha huggingface dataset:
জলসম্পদমন্ত্রক
রাফ্টিং অভিযান ‘মিশন গঙ্গে’ ৫ই অক্টোবর থেকে চালু হবে
নয়াদিল্লি, ০৩ অক্টোবর, ২০১৮
প্রথম ভারতীয় এভারেস্টজয়ী মহিলা শ্রীমতি বাচেন্দ্রী পালের নেতৃত্বে ৪০ জন সদস্যের একটি দলে আগামী ৫ই অক্টোবর হরিদ্বার থেকে রাফ্টিং অভিযান শুরু করবে। পরিচ্ছন্ন গঙ্গার জাতীয় অভিযান ও টাটা স্টিল অ্যাডভেঞ্চার ফাউন্সেশনের উদ্যোগে আয়োজিত এই রাফ্টিং-এর অভিযাত্রীদল প্রায় ১৫০০ কিলোমিটারের মত দূরত্ব অতিক্রম করবে। বিজনোর, ফারুকাবাদ, কানপুর, এলাহাবাদ, বারাণসী ও বক্সার সহ গঙ্গা তীরবর্তী ৮টি বড় শহরের পাশ দিয়ে নদীপথে ৩০শে অক্টোবরে পাটনা শহরে অভিযাত্রী দলের রাফ্ট যাত্রা সম্পূর্ণ হবে।
কেন্দ্রীয় জলসম্পদ, নদী বিকাশ ও গঙ্গা পুনরুজ্জীবন মন্ত্রী শ্রী নীতিন গড়করি ভিডিও কনফারেন্সিং-এর মাধ্যমে অভিযাত্রী দলকে এক বার্তায় বলেন, নমামী গঙ্গে মিশনে গঙ্গা নদী পরিষ্কার করতে কঠোর পরিশ্রম চালানো হচ্ছে। নিকাশী ব্যবস্হা, ঘাট পরিষ্কার করা, নদীবক্ষ পরিষ্কারের বহু প্রকল্পের কাজ চলছে। এক একটি প্রকল্পের কাজ বিভিন্ন পর্যায় অবধি এগিয়েছে বলে মন্ত্রী জানান। এই প্রয়াসে জনসাধারণের যোগদানের প্রয়োজন রয়েছে। সেইজন্য অভিযাত্রী দল স্হানীয় পর্যায়ে গঙ্গা চৌপাল ও স্হানীয় মানুষজনদের সঙ্গে আলাপচারিতার মাধ্যমে এই বিষয়ে সচেতনতা সৃষ্টির প্রচেষ্টা চালাবে।
অনুষ্ঠানে পরিচ্ছন্ন গঙ্গার জাতীয় মিশনের মহার্নিদেশক শ্রী রাজীব রঞ্জন মিশ্র জানান, অভিযাত্রীরা গুরুত্বপূর্ণ কয়েকটি স্হানীয় সংগঠন যথা গঙ্গা বিচার মঞ্চ, গঙ্গা প্রহরী জেলা স্তরের গঙ্গা কমিটি, স্হানীয় স্বেচ্ছাসেবী সংস্হার সঙ্গে যৌথভাবে পরিচ্ছন্নতার কাজ চালাবে।
টাটা স্টিল অ্যাডভেঞ্জার ফাউন্ডেশনের প্রধান ও ‘মিশন গঙ্গে’ দলের নেতা শ্রীমতি বাচেন্দ্রী পাল জানান। সরকারের নমামী গঙ্গে প্রকল্পে উদ্বুদ্ধ হয়েই, তারা এই অভিযানে নেমেছেন। দলের সদস্যদের মধ্যে বহু প্রশিক্ষণপ্রাপ্ত পর্বতারোহী ও বিভিন্ন পেশায় যুক্ত মানুষ, যেমন- ইঞ্জিনিয়ার, পরিবেশবিদ, বিজ্ঞানীরাও রয়েছেন বলেও তিনি জানান।
CG/SC/NS/…
(Visitor Counter : 155
যুবওক্রীড়াবিষয়কমন্ত্রক
রাষ্ট্রপতি জাতীয় ক্রীড়া পুরস্কার ও জাতীয় অ্যাডভেঞ্চার পুরস্কার প্রদান করলেন
নয়াদিল্লি, ২৯ অগাস্ট, ২০১৯
রাষ্ট্রপতি শ্রী রামনাথ কোবিন্দ বৃহস্পতিবার রাষ্ট্রপতি ভবনে আয়োজিত এক অনুষ্ঠানে ২০১৯-এর জাতীয় ক্রীড়া পুরস্কার এবং ২০১৮-র জাতীয় অ্যাডভেঞ্চার পুরস্কার প্রদান করেন। অনুষ্ঠানে ক্রীড়া প্রতিমন্ত্রী শ্রী কিরেন রিজিজু উপস্থিত ছিলেন।
২০১৯-এর রাজীব গান্ধী খেল রত্ন পুরস্কার পেয়েছেন প্যারা-অ্যাথলিট মিস দীপা মালিক। দ্রোণাচার্য পুরস্কার দেওয়া হয়েছে ব্যাডমিন্টনে শ্রী বিমল কুমার এবং টেবিল টেনিসে শ্রী সন্দীপ গুপ্তকে। ক্রীড়াক্ষেত্রে জীবনব্যাপী অবদানের জন্য সম্মানে ভূষিত হয়েছেন – হকিতে শ্রী মের্জাবান প্যাটেল, কাবাডিতে শ্রী রামবীর সিং খোখার, ক্রিকেটে শ্রী সঞ্জয় ভরদ্বাজ।
এ বছর বিশিষ্ট অর্জুন পুরস্কার প্রাপকদের মধ্যে রয়েছেন – শ্রী এস ভাস্করন , মিস সোনিয়া লাথের , শ্রী চিংলেনসানা সিং কাঙ্গুজাম , শ্রী অজয় ঠাকুর , শ্রী গৌরব সিং গিল , শ্রী প্রমোদ ভগৎ , শ্রী গুরপ্রীত সিং সান্ধু , মিস পুনম যাদব , মিস স্বপ্না বর্মন , শ্রী ভামিদিপতি সাই প্রণীত  প্রমুখ।
রাষ্ট্রপতি পাঁচজন বিশিষ্ট ক্রীড়াব্যক্তিত্বকে ২০১৯-এর ধ্যানচাঁদ পুরস্কারে সম্মানিত করেন। এঁরা হলেন – শ্রী ম্যানুয়েল ফ্রেডরিক্স , অরূপ বসাক , শ্রী মনোজ কুমার , শ্রী নীতেন কীর্তানে  এবং শ্রী সি লালরেম সাঙ্গা ।
এছাড়াও, রাষ্ট্রপতি ছ’জনকে ২০১৮-র তেনজিং নোরগে জাতীয় অ্যাডভেঞ্চার পুরস্কার প্রদান করেন। পুরস্কার প্রাপকদের মধ্যে জীবনব্যাপী বিশেষ অবদানের স্বীকৃতিস্বরূপ শ্রী ওয়াংচুক শেরপাকে জীবনকৃতি সম্মানে ভূষিত করা হয়েছে।
গগন নারাং স্পোর্টস প্রোমোশন ফাউন্ডেশন, গো স্পোর্টস ফাউন্ডেশনকে তরুণ প্রতিভা খুঁজে বার করা এবং তাদের প্রতিভার বিকাশ ঘটানোর ক্ষেত্রে রাষ্ট্রীয় খেল প্রত্যুৎসাহ পুরস্কারে সম্মানিত করা হয়েছে। উন্নয়নের জন্য ক্রীড়ার ভূমিকার প্রসারে রায়ালসীমা ডেভেলপমেন্ট ট্রাস্টকেও খেল প্রত্যুৎসাহ পুরস্কার দেওয়া হয়েছে।
রাজীব গান্ধী খেল রত্ন পুরস্কারস্বরূপ পদক ও মানপত্র ছাড়াও নগদ ৭.৫ লক্ষ টাকা দেওয়া হয়। অর্জুন, দ্রোণাচার্য ও ধ্যানচাঁদ পুরস্কার জয়ীদের প্রত্যেককে মানপত্র ও নগদ ৫ লক্ষ টাকা সহ মূর্তি দেওয়া হয়। রাষ্ট্রীয় খেল প্রত্যুৎসাহ পুরস্কারস্বরূপ দেওয়া হয় ট্রফি ও মানপত্র। তেনজিং নোরগে জাতীয় অ্যাডভেঞ্চার পুরস্কার জয়ীদের মানপত্র ও নগদ ৫ লক্ষ টাকা করে দেওয়া হয়ে থাকে। আন্তঃবিশ্ববিদ্যালয় স্তরে বিভিন্ন প্রতিযোগিতায় সেরা সাফল্যের জন্য পাঞ্জাব বিশ্ববিদ্যালয়কে বিশেষ ট্রফি দিয়ে সম্মানিত করা হয়েছে। এছাড়াও, পুরস্কারস্বরূপ দেওয়া হয়েছে ১৫ লক্ষ টাকা ও মানপত্র।
SSS/BD/DM
(Visitor Counter : 386
প্রধানমন্ত্রীরদপ্তর
অমরনাথ যাত্রা আমাদের ঐতিহ্যের এক পবিত্র ও মহান রূপ : প্রধানমন্ত্রী
নতুন দিল্লি, ১ জুলাই, ২০২৩
প্রধানমন্ত্রী শ্রী নরেন্দ্র মোদী অমরনাথ যাত্রা উপলক্ষে ভক্তবৃন্দকে শুভেচ্ছা জানিয়েছেন। তিনি বলেছেন, অমরনাথ যাত্রা আমাদের ঐতিহ্যের এক পবিত্র ও মহান রূপ।
এক ট্যুইটবার্তায় প্রধানমন্ত্রী বলেন :
“অমরনাথ যাত্রা আমাদের ঐতিহ্যের এক পবিত্র ও মহান রূপ। বাবা বর্ফানীর আশীর্বাদ ভক্তদের জীবনে নতুন উৎসাহ ও উদ্দীপনার সঞ্চার ঘটাক এই কামনা করি। অমৃতকালে আমাদের দেশের বিভিন্ন সিদ্ধান্ত বাস্তবায়িত হোক এবং তা দ্রুততার সঙ্গে কার্যকর হোক। জয় বাবা বর্ফানী!”
প্রধানমন্ত্রীরদপ্তর
প্রধানমন্ত্রী আগামীকাল ভিডিও বার্তার মাধ্যমে ‘জাতির পিতা’ বঙ্গবন্ধু শেখ মুজিবর রহমানের জন্ম শতবার্ষিকী উদযাপন অনুষ্ঠানে যোগ দেবেন
নয়াদিল্লী, ১৭ মার্চ, ২০২০
প্রধানমন্ত্রী শ্রী নরেন্দ্র মোদী আগামীকাল ভিডিও বার্তার মাধ্যমে বাংলাদেশের ‘জাতির পিতা’ বঙ্গবন্ধু শেখ মুজিবর রহমানের জন্ম শতবার্ষিকী উদযাপন অনুষ্ঠানে যোগ দেবেন।
কোভিড-১৯ এর কারনে কোনরকম জনসমাগম ছাড়াই বাংলাদেশে এই অনুষ্ঠানের আয়োজন করা হয়েছে।
CG/SS/NS
(Visitor Counter : 87
ক্রেতা, খাদ্যএবংগণবন্টনমন্ত্রক
১,২৬,৩৭৩ জন জুয়েলার্স ৩০ নভেম্বর পর্যন্ত হলমারকিং এর জন্য নিবন্ধন করেছেন
১ জুলাই ২০২১ থেকে ৩০ নভেম্বর ২০২১ পর্যন্ত ৪.২৯ কোটি স্বর্ণালঙ্কার হলমার্ক করা হয়েছে
নতুন দিল্লি, ০৮ ডিসেম্বর, ২০২১
কেন্দ্রীয় ক্রেতা, খাদ্য এবং গণবণ্টন মন্ত্রকের প্রতিমন্ত্রী শ্রী অশ্বিনীকুমার চৌবে আজ লোকসভায় এক লিখিত প্রশ্নের জবাবে জানিয়েছেন যে, ৩০ নভেম্বর ২০২১ পর্যন্ত ১,২৬,৩৭৩ জন জুয়েলার্স হলমারকিং এর জন্য নিবন্ধন করিয়েছেন। এছাড়াও ২০২১ সালের ১ জুলাই থেকে ৩০ নভেম্বর পর্যন্ত হলমার্ক যুক্ত স্বর্ণালঙ্কারের সংখ্যা ৪.২৯ কোটি।
উল্লেখ্য, ২০২১ সালের ১৫ জানুয়ারি থেকে স্বর্ণালঙ্কারে হলমারকিং বাধ্যতামূলক করা হয়েছে। তবে, করোনা জনিত অতিমারির কারণে দিনটি বাড়িয়ে ১ জুন করা হয়েছিল। ২০২১ সালের ২৩ জুন থেকে ১৪,১৮ এবং ২২ ক্যারেট সোনায় হলমারকিং বাধ্যতামূলক করা হয়। সারাদেশের মোট ২৫৬ টি জেলায় অন্তত একটি করে অ্যাসেইং এন্ড হলমারকিং সেন্টার, এ এইচ সি রয়েছে। হলমারকিং বাধ্যতামূলক করা নিয়ে
এ এইচ সি এবং জুয়েলারদের প্রতিনিধি নিয়ে একটি উপদেষ্টা কমিটি গঠন করা হয়েছিল।
CG/ SB
(Visitor Counter : 75
পেট্রোলিয়ামওপ্রাকৃতিকগ্যাসমন্ত্রক
এলপিজি পাইপলাইন প্রকল্পের জন্য যৌথ উদ্যোগ
নয়াদিল্লি, ১১ ডিসেম্বর, ২০১৯
কারিগরি ও বাণিজ্যিক সম্ভাবনা বিবেচনা করে রাষ্ট্রায়ত্ত্ব তেল কোম্পানিগুলি এলপিজি পাইপলাইন পরিকাঠামো গড়ে তোলার উদ্যোগ নিয়েছে। পরিশোধনাগারগুলি থেকে তরলীকৃত পেট্রোলিয়াম গ্যাসের বটলিং প্ল্যান্ট পর্যন্ত এলপিজি পাইপলাইন বসানো হয়েছে। ২০০৭ সাল থেকে পেট্রোলিয়াম অ্যান্ড ন্যাচারাল গ্যাস রেগুলেটরি বোর্ড আইন ২০০৬ কার্যকর হয়েছে। এর আওতায় পেট্রোলিয়াম ও প্রাকৃতিক গ্যাস নিয়ন্ত্রক পর্ষদ পাইপলাইন বসানো থেকে সেগুলির মধ্যে দিয়ে গ্যাস সরবরাহ করা হয়। দেশে মোট ৮২৯৬ কিলোমিটার এলপিজি পাইপলাইন বসানো হয়েছে।
i) পানিপথ-জলন্ধর এলপিজি পাইপলাইন 
ii) পারাদ্বীপ-হলদিয়া-দুর্গাপুর এলপিজি পাইপলাইন এই পাইপলাইন পাটনা এবং মুজাফ্ফরপুরে বাড়ানো হবে।
iii) এন্নোর-ত্রিচি-মাদুরাই এলপিজি পাইপলাইন 
iv) কান্দলা-গোরক্ষপুর এলপিজি পাইপলাইন 
v) জামনগর-লোনি এলপিজি পাইপলাইন 
vi) বিশাখাপত্তনম-সেকেন্দ্রাবাদ এলপিজি পাইপলাইন 
vii) ম্যাঙ্গালোর-হাসান-মাইসুরু-ইয়েড়িউরু এলপিজি পাইপলাইন 
viii) উরান-চাকান/শিকরাপুর এলপিজি পাইপলাইন 
ix) হাসান-চেরলাপল্লী এলপিজি পাইপলাইন 
x) মুম্বাই-উরান এলপিজি পাইপলাইন 
xi) কোচি-কোয়েমবাতুর-সালেম এলপিজি পাইপলাইন 
কান্দলা-গোরক্ষপুর এলপিজি পাইপ লাইনের জন্য ইন্ডিয়ান অয়েল কর্পোরেশন লিমিটেড, হিন্দুস্হান পেট্রোলিয়াম কর্পোরেশন লিমিটেড এবং ভারত পেট্রোলিয়াম কর্পোরেশন লিমিটেড যৌথভাবে পেট্রোলিয়াম ও প্রাকৃতিক গ্যাস নিয়ন্ত্রক পর্ষদকে এই প্রকল্পে যুক্ত হওয়ার জন্য দরপত্র জমা দেয়।
রাজ্যসভায় আজ এক প্রশ্নের লিখিত জবাবে পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান এই তথ্য জানিয়েছেন।
SSS/CB/NS
(Visitor Counter : 37
জাহাজচলাচলমন্ত্রক
ব্রহ্মপুত্র তীরবর্তী ৭টি ধর্মীয় স্থানকে সংযুক্ত করার জন্য নদী পথে ধর্মীয় স্থল পর্যটন সার্কিটের জন্য সমঝোতাপত্র স্বাক্ষর
নয়াদিল্লি, ১৯ মে, ২০২৩
নদী পথে ধর্মীয় স্থল পর্যটন সার্কিটের জন্য একটি সমঝোতাপত্র গুয়াহাটিতে স্বাক্ষরিত হয়েছে। অভ্যন্তরীণ জলপথ কর্তৃপক্ষ, সাগরমালা উন্নয়ন নিগম লিমিটেড, আসাম পর্যটন উন্নয়ন কর্পোরেশন এবং আসাম সরকারের অভ্যন্তরীণ জলপথ পরিবহণের মধ্যে এই চুক্তি স্বাক্ষরের সময় কেন্দ্রীয় বন্দর, জাহাজ চলাচল এবং জলপথ ও আয়ুষ মন্ত্রী শ্রী সর্বানন্দ সোনোয়াল এবং আসামের মুখ্যমন্ত্রী ডঃ হিমন্ত বিশ্বশর্মা উপস্থিত ছিলেন।
কামাক্ষ্যা, পান্ডুনাথ, অশ্বক্লান্ত, দৌল গোবিন্দ, উমাকান্ত, চক্রেশ্বর এবং আউনিতি সত্র – এই ৭টি ঐতিহাসিক ধর্মীয় স্থানের মধ্যে ফেরি চলাচলের জন্য এই সমঝোতাপত্র স্বাক্ষরিত হ’ল। প্রকল্পটিতে ব্যয় হবে ৪৫ কোটি টাকা। আগামী ১২ মাসের মধ্যে প্রকল্পের কাজ শেষ করার লক্ষ্যমাত্রা ধার্য করা হয়েছে। সাগরমালা উন্নয়ন নিগম লিমিটেড এবং অভ্যন্তরীণ জলপথ কর্তৃপক্ষ প্রকল্পের ৫৫ শতাংশ ব্যয়ভার বহন করবে। বাকি অর্থের যোগান দেবে আসাম পর্যটন উন্নয়ন কর্পোরেশন। গুয়াহাটির উজান বাজারের হনুমান ঘাট থেকে প্রস্তাবিত ফেরি সার্ভিসের যাত্রা শুরু হবে। আসাম সরকারের অভ্যন্তরীণ জলপথ পরিবহণ দপ্তর মন্দিরগুলির নিকটবর্তী ঘাট বিনামূল্যে ব্যবহারের সম্মতি দিয়েছে। এই ফেরি পরিষেবা শুরু হলে তীর্থ যাত্রীদের ২ ঘন্টা সময় বাঁচবে।
কেন্দ্রীয় মন্ত্রী শ্রী সোনোয়াল বলেছেন, প্রধানমন্ত্রীর যোগ্য নেতৃত্বে এই অঞ্চলের গুরুত্বপূর্ণ উন্নয়নমূলক কাজে সরকারের ‘অ্যাক্ট ইস্ট’ নীতি প্রতিফলিত হচ্ছে। বিশ্বের দীর্ঘতম নৌ-বিহার গঙ্গাবিলাস সহ বিভিন্ন প্রকল্পের কথা উল্লেখ করে মন্ত্রী বলেন, উত্তর-পূর্বাঞ্চল সহ আসামের অভ্যন্তরীণ জলপথের সম্ভাবনাকে কাজে লাগাতে বিভিন্ন উন্নয়নমূলক প্রকল্প বাস্তবায়িত হচ্ছে। আসামের মুখ্যমন্ত্রী ডঃ বিশ্বশর্মা বলেছেন, এই উদ্যোগের মাধ্যমে ধর্মীয় পর্যটনের প্রসার ঘটবে। পর্যটকরা গুয়াহাটির সমৃদ্ধ আধ্যাত্মিক ঐতিহ্য উপভোগ করতে পারবেন। সমঝোতাপত্র স্বাক্ষর অনুষ্ঠানে আসামের পর্যটন মন্ত্রী শ্রী পরিমল শুল্কবৈদ্য, আসাম পর্যটন উন্নয়ন কর্পোরেশনের চেয়ারম্যান শ্রী সঞ্জয় বন্দ্যোপাধ্যায় সহ কেন্দ্র ও আসাম সরকারের উচ্চ পদস্থ আধিকারিকরা উপস্থিত ছিলেন।
PG/CB/SB
(Visitor Counter : 48
বিজ্ঞানওপ্রযুক্তিমন্ত্রক
ভারতের এআই সুপার কম্পিউটার পরম সিদ্ধি বিশ্বের সবচেয়ে শক্তিশালী ৫০০ নন-ডিস্ট্রিবিউটেড কম্পিউটার ব্যবস্থাপনার মধ্যে ৬৩তম স্থান অর্জন করেছে
নয়াদিল্লী, ১৮ নভেম্বর, ২০২০
সি-ড্যাকের জাতীয় সুপার কম্পিউটিং মিশন এর আওতায় প্রতিষ্ঠিত উচ্চ ক্ষমতা সম্পন্ন কম্পিউটিং আর্টিফিসিয়াল ইন্টেলিজেন্স  পরম সিদ্ধি সুপার কম্পিউটার বিশ্বের সবচেয়ে শক্তিশালী ৫০০ নন-ডিস্ট্রিবিউটেড কম্পিউটার ব্যবস্থাপনার মধ্যে ৬৩তম স্থান অর্জন করেছে। ১৬ই নভেম্বর এই র্যাঙ্কিং-এর ফলাফল প্রকাশিত হয়।
এই মিশনের আওতায় সুপার কম্পিউটারে ব্যবহৃত কৃত্রিম মেধা  ব্যবস্থাপনা রসায়ন, জ্যোর্তিবিজ্ঞান এবং অন্যান্য বিষয়কে শক্তিশালী করবে। একইসঙ্গে রোগ প্রতিরোধ ক্ষেত্রে ওষুধ তৈরি, স্বাস্থ্য ব্যবস্থাপনা ও দিল্লী, মুম্বাই, চেন্নাই, পাটনা এবং গুয়াহাটির মতো বন্যা কবলিত শহরগুলিতে বন্যার আগাম সতর্কতায় তথ্য প্রদানে সাহায্য করবে। পাশাপাশি কোভিড-১৯এর বিরুদ্ধে লড়াইয়ে গবেষণা ও উন্নয়ন ক্ষেত্রে গতি নিয়ে আসবে এবং স্টার্ট আপ ও সুনির্দিষ্ট এমএসএমই ক্ষেত্রে বিশেষ সাহায্য করবে।
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বলেন, ভারতে আজ বিশ্বের অন্যতম বৃহত্তর সুপার কম্পিউটার পরিকাঠামো রয়েছে। পরম সিদ্ধি-এআই বিশ্ব র্যাঙ্কিং-এ এই স্থান পাওয়া সেকথাই প্রমাণ করে দিয়েছে। সি-ড্যাক, বিজ্ঞান ও প্রযুক্তি বিভাগ এবং বৈদ্যুতিন তথ্যপ্রযুক্তি মন্ত্রকের যৌথ সহায়তায় জাতীয় সুপার কম্পিউটিং মিশনের আওতায় এই কম্পিউটার তৈরি করা হয়েছে।
রাষ্ট্রপতিরসচিবালয়
গিনির প্রধানমন্ত্রী রাষ্ট্রপতির সঙ্গে দেখা করলেন
নয়াদিল্লি, ১৮ মার্চ, ২০১৯
গিনি সাধারণতন্ত্রের প্রধানমন্ত্রী ডঃ ইব্রাহিমা কাসোরি আজ  নতুন দিল্লীর রাষ্ট্রপতি ভবনে ভারতের রাষ্ট্রপতি শ্রী রামনাথ কোবিন্দের সঙ্গে সাক্ষাৎ করেছেন।
গিনির প্রধানমন্ত্রী এবং তাঁর সঙ্গে আগত প্রতিনিধিদলকে স্বাগত জানিয়ে রাষ্ট্রপতি বলেন, সাম্প্রতিক সময়ের উচ্চ পর্যায়ের এই ধরনের সফর, ভারত-গিনি দ্বিপাক্ষিক সম্পর্কে নতুন করে গতিবেগ সঞ্চার করেছে। এই সফর আরও এক গুরুত্বপূর্ণ মাইলফলক হয়ে উঠবে বলে রাষ্ট্রপতি আশা প্রকাশ করেন।
ভারত গিনির শীর্ষ স্হানীয় বাণিজ্যিক অংশীদার হয়ে ওঠায় রাষ্ট্রপতি সন্তোষ ব্যক্ত করেন। তিনি বলেন, ২০১৭-১৮ ভারত ও গিনির মধ্যে দ্বিপাক্ষিক বাণিজ্যের পরিমান প্রায় ৯০ কোটি ডলার ছুঁয়েছে, যা গত বছরের তুলনায় ৪০ শতাংশ বেশি। তিনি বলেন, আগামী বছরগুলিতে কিভাবে আমরা দ্বিপাক্ষিক বাণিজ্যের পরিমান বৃদ্ধি করতে পারি, সেই লক্ষ্যে দুই দেশকে কাজ করে যেতে হবে।
CG/PB/NS
(Visitor Counter : 78
প্রধানমন্ত্রীরদপ্তর
গুজরাটের অম্বাজী মন্দির দর্শন ও পূজার জন্য যান প্রধানমন্ত্রী শ্রী নরেন্দ্র মোদী
নয়াদিল্লি, ৩০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী আজ ৫১ শক্তিপীঠের একটি গুজরাটের অম্বাজী মন্দিরে দর্শন ও পূজার জন্য যান।
এর আগে এক অনুষ্ঠানে অম্বাজীর জন্য বিভিন্ন উন্নয়নমূলক প্রকল্প উৎসর্গ করেন তিনি। নবরাত্রির পবিত্র সময়ে অম্বাজী মন্দির দর্শন করার সুযোগ পেয়ে হর্ষ প্রকাশ করেন প্রধানমন্ত্রী।
PG/PM/SB
(
প্রতিরক্ষামন্ত্রক
মার্কিন যুক্তরাষ্ট্র, ফিলিপিন্স ও জাপানের রণতরীর সঙ্গে ভারতীয় নৌ-বাহিনীর ‘কলকাতা’ এবং ‘শক্তি’র যৌথ অভিযান
নয়াদিল্লি, ৯ মে, ২০১৯
দক্ষিণ চিন সাগরে তেসরা মে থেকে ৯ই মে জাপান, ফিলিপিন্স ও মার্কিন যুক্তরাষ্ট্রের যুদ্ধজাহাজের সঙ্গে যৌথ অভিযানে অংশ নেয় ভারতীয় নৌ-বাহিনীর ‘কলকাতা’ এবং ‘শক্তি’ যুদ্ধজাহাজ। ছ’দিনের এই যৌথ অভিযানে চারটি দেশের ছ’টি যুদ্ধজাহাজ অংশ নেয় যার মধ্যে আছে গাইডেড মিসাইল ডেস্ট্রয়ার ‘আইএনএস কলকাতা’ এবং ক্যুইক সাপোর্ট শিপ ‘আইএনএস শক্তি’। জাপানের হেলিকপ্টার কেরিয়ার ‘জেএমএসডিএফ ইজুমো’ এবং গাইডেড মিসাইল ডেস্ট্রয়ার ‘জেএমএসডিএফ মুরাসামে’, ফিলিপিন্সের ফ্রিগেট ‘বিআরপি আন্দ্রে বনিফেসিয়ো’ এবং মার্কিন যুক্তরাষ্ট্রের আর্লে বার্ক শ্রেণীর ডেস্ট্রয়ার ‘ইউএসএস উইলিয়াম্স পি লরেন্স’। যৌথ মহড়ার লক্ষ্য ছিল চার দেশের মধ্যে সহযোগিতা বৃদ্ধি করা এবং পারস্পরিক বোঝাপড়া বাড়ানো।
সমুদ্রপথে জাহাজগুলি বিভিন্ন ধরনের মহড়া চালায়। এই যৌথ মহড়ার লক্ষ্য ছিল একই মানসিকতার দেশগুলির সঙ্গে কাজ করার জন্য ভারতের দায়বদ্ধতা। সমুদ্রপথ সুরক্ষিত করার লক্ষ্যেই এই যৌথ মহড়া। দক্ষিণ এবং পূর্ব চিন সাগরে সাফল্যের সঙ্গে অবস্থানের পর ভারতের যুদ্ধজাহাজ দুটি ফেরার পথে বার্ষিক ইস্টার্ন ফ্লিটের সমুদ্র মোতায়েনের অংশ হিসেবে ভিয়েতনামের ক্যামরান বে, চিনের কুইংদাও এবং দক্ষিণ কোরিয়ার বুসানে যায়। কুইংদাও-এ দুটি যুদ্ধজাহাজই চিনের নৌ-বাহিনীর ৭০তম বার্ষিকীতে আন্তর্জাতিক নৌ-বহর কুচকাওয়াজে অংশ নেয়। বুসানে থাকাকালীন ভারতীয় নৌ-বাহিনীর জাহাজগুলি এডিএমএম-প্লাস-এর অধীনে মেরিটাইম সিকিউরিটি ফিল্ড ট্রেনিং এক্সারসাইজের উদ্বোধনী অনুষ্ঠানে অংশ নেয়।
বুসান ছাড়ার কালে দুটি যদ্ধজাহাজ পয়লা থেকে তেসরা মে এডিএমএম-প্লাস এমএস এফটিএক্স প্রথম পর্যায়ের মহড়ায় অংশ নেয়। সঙ্গী ছিল ব্রুনেই, চিন, মালয়েশিয়া, ফিলিপিন্স, সিঙ্গাপুর, দক্ষিণ কোরিয়া এবং মার্কিন যুক্তরাষ্ট্রের নৌ-বাহিনী। যৌথ মহড়া চলে তেসরা মে থেকে ৯ই মে। দ্বিতীয় পর্বের মহড়ার নির্দিষ্ট সময় ছিল ৯ থেকে ১২ই মে দক্ষিণ চিন সাগরে। দ্বিতীয় পর্বের পর ভারতীয় যুদ্ধজাহাজ সহ অংশগ্রহণকারী সবক’টি জাহাজের সিঙ্গাপুরে এভিএমএম-প্লাস এমএস সমাপ্তি অনুষ্ঠানে এবং ইন্টারন্যাশনাল মেরিটাইম ডিফেন্স এক্সপো -এ অংশ নেওয়ার কথা।
CG/AP/DM
(Visitor Counter : 205
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/ কেন্দ্রশাসিত অঞ্চলগুলিকে ১৩৭ কোটিরও বেশি কোভিড টিকার ডোজ সরবরাহ
রাজ্য/ কেন্দ্রশাসিত অঞ্চলগুলির কাছে ২২ কোটি ৭০ লক্ষেরও বেশি টিকার ডোজ রয়েছে
নয়াদিল্লী, ৩০ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/ কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য /কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/ কেন্দ্রশাসিত অঞ্চলগুলিকে এখনও পর্যন্ত ১৩৭ কোটি ৭১ লক্ষ ৮ হাজার ১০০টি টিকার ডোজ সরবরাহ করা হয়েছে।
এমনকি, রাজ্য/ কেন্দ্রশাসিত অঞ্চলগুলির কাছে টিকাকরণের জন্য ২২ কোটি ৭০ লক্ষ ৯৮ হাজার ৬টি ডোজ হাতে রয়েছে।
(CG/SS/NS
প্রধানমন্ত্রীরদপ্তর
জাতীয় ভোটার দিবসে নির্বাচন কমিশনের প্রশংসা করেছেন প্রধানমন্ত্রী
নয়াদিল্লী, ২৫ জানুয়ারি, ২০২১
প্রধানমন্ত্রী শ্রী নরেন্দ্র মোদী জাতীয় ভোটার দিবসে নির্বাচন কমিশনের প্রশংসা করেছেন।
এক ট্যুইট বার্তায় প্রধানমন্ত্রী বলেছেন, ‘জাতীয় ভোটার দিবসে আমাদের গণতান্ত্রিক পরিকাঠামো শক্তিশালী এবং সুষ্ঠুভাবে নির্বাচন পরিচালনা সুনিশ্চিত করতে নির্বাচন কমিশন যে উল্লেখযোগ্য ভূমিকা পালন করেছে তার উচ্ছ্বসিত প্রশংসা করেছে। বিশেষ করে যুবদের মধ্যে ভোটার তালিকায় নাম নথিভুক্তিকরণ সুনিশ্চিত করার প্রয়োজনীয়তা সম্পর্কে সচেতনতা প্রসারে এই দিনটির বিশেষ গুরুত্ব রয়েছে।’
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কোভিড ব্যবস্থাপনার জন্য কেন্দ্র আন্তর্জাতিক ত্রাণ বন্টনের ব্যাপারে দ্রুত ছাড়পত্র দিচ্ছে
ভারতে ১৭.৭২ কোটিরও বেশি টিকাকরণ হয়েছে
১৮-৪৪ বছর বয়সী নাগরিকদের মধ্যে ৩৪.৮ লক্ষ টিকাকরণ হয়েছে
নয়াদিল্লি, ১৩ মে, ২০২১
রাজ্য/কেন্দ্রশাসিত অঞ্চলগুলিতে কোভিড ব্যবস্থাপনাকে শক্তিশালী করার জন্য কেন্দ্র আন্তর্জাতিক ত্রাণ সামগ্রীকে দ্রুত ছাড়পত্র দিয়ে সেগুলি বন্টনের ব্যবস্থা করছে। এ পর্যন্ত সড়ক ও আকাশপথে ৯ হাজার ২৮৪টি অক্সিজেন কনেসেন্ট্রেটর, ৭ হাজার ৩৩টি অক্সিজেন সিলিন্ডার, ১৯টি অক্সিজেন উৎপাদক প্ল্যান্ট, ৫ হাজার ৯৩৩টি ভেন্টিলেটর/বাইপ্যাপ এবং ৩ লক্ষ ৪৪ হাজারেরও বেশি রেমডেসিভির ভয়েল পাঠানো হয়েছে।
তৃতীয় পর্যায়ে দেশ জুড়ে কোভিড টিকাকরণ অভিযানে এ পর্যন্ত ১৭ কোটি ৭২ লক্ষ ১৪ হাজার ২৫৬টি টিকার ডোজ দেওয়া হয়েছে। এর মধ্যে ৯৬ লক্ষ ৪২০ জন স্বাস্থ্য কর্মী টিকার প্রথম ডোজ পেয়েছেন। ৬৫ লক্ষ ৭০ হাজার ৬২ জন স্বাস্থ্য কর্মী দ্বিতীয় ডোজ নিয়েছেন। সামনের সারিতে থাকা করোনা যোদ্ধাদের মধ্যে ১ কোটি ৪২ লক্ষ ৩৪ হাজার ৭৯৩ জন প্রথম ডোজ এবং ৮০ লক্ষ ৩০ হাজার ৭ জন দ্বিতীয় ডোজ নিয়েছেন। ১৮-৪৫ বছর বয়সী নাগরিকদের মধ্যে ৩৪ লক্ষ ৮০ হাজার ৬১৮ জন প্রথম ডোজ নিয়েছেন। ৪৫-৬০ বছর বয়সী নাগরিকদের মধ্যে টিকার প্রথম ডোজ নিয়েছেন ৫ কোটি ৬২ লক্ষ ৪৩ হাজার ৩০৮ জন এবং দ্বিতীয় ডোজ নিয়েছেন ৮১ লক্ষ ৫৮ হাজার ৫৩৫ জন। ষাটোর্ধ নাগরিকদের মধ্যে ৫ কোটি ৪০ লক্ষ ৯৯ হাজার ২৪১ জন প্রথম ডোজ এবং ১ কোটি ৬৭ লক্ষ ৯৭ হাজার ২৭২ জন দ্বিতীয় ডোজ নিয়েছেন। মোট টিকাকরণের ৬৬.৭২ শতাংশ হয়েছে ১০টি রাজ্যে।
গত ২৪ ঘণ্টায় ১৮ লক্ষ ৯৪ হাজার ৯৯১ জন টিকা নিয়েছেন। এদের মধ্যে ৯ লক্ষ ৯৮ হাজার ৪০৯ জন প্রথম ডোজ এবং ৮ লক্ষ ৯৬ হাজার ৫৮২ জন দ্বিতীয় ডোজ নিয়েছেন।
ভারতে সংক্রমিতদের মধ্যে আজকের হিসাবে মোট ১ কোটি ৯৭ লক্ষ ৩৪ হাজার ৮২৩ জন আরোগ্য লাভ করেছেন। জাতীয় কোভিড মুক্তির হার ৮৩.২৬ শতাংশ। গত ২৪ ঘণ্টায় ৩ লক্ষ ৫২ হাজার ১৮১ জন সুস্থ হয়েছেন। এদের মধ্যে ৭২.৯ শতাংশ ১০টি রাজ্যের বাসিন্দা।
ভারতে সংক্রমিত চিকিৎসাধীন ৩৭ লক্ষ ১০ হাজার ৫২৫ জন। এদের মধ্যে ৭৯.৬৭ শতাংশ ১২টি রাজ্যের বাসিন্দা।
গত ২৪ ঘণ্টায় নতুন করে সংক্রমিত হয়েছেন ৩ লক্ষ ৬২ হাজার ৭২৭ জন। ১০টি রাজ্যে নতুন করে সংক্রমিতদের মধ্যে ৭২.৪২ শতাংশ মানুষ বাস করেন। মহারাষ্ট্রে ৪৬ হাজার ৭৮১ জন, কেরলে ৪৩ হাজার ৫২৯ জন এবং কর্ণাটকে ৩৯ হাজার ৯৯৮ জন নতুন করে সংক্রমিত হয়েছেন।
দেশে জাতীয় পর্যায়ে সংক্রমিতদের মৃত্যু হার ১.০৯ শতাংশ। গত ২৪ ঘণ্টায় ৪ হাজার ১২০ জনের মৃত্যু হয়েছে। এর মধ্যে ৭৪.৩ শতাংশ মানুষের মৃত্যু হয়েছে ১০টি রাজ্যে। মহারাষ্ট্রে ৮১৬ জন, কর্ণাটকে ৫১৬ জন প্রাণ হারিয়েছেন।
(CG/CB/SB
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪০ কোটি ২৮ লক্ষেরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ১৭ কোটি ৮৩ লক্ষেরও বেশি অব্যবহৃত টিকার ডোজ রয়েছে
নয়াদিল্লী, ১৩ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৪০ কোটি ২৮ লক্ষ ৯৪ হাজার ৫৫০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৮৩ লক্ষ ৩০ হাজার ২১টি টিকার ডোজ আছে।
CG/SS
(Visitor Counter : 105
উপ-রাষ্ট্রপতিরসচিবালয়
জীবন-মৃত্যুর সংগ্রামে প্রাণ বাঁচাতে প্রত্যেক নাগরিককে প্রশিক্ষিত করে তুলতে হবে : উপরাষ্ট্রপতি
নয়াদিল্লি, ০৫ ডিসেম্বর, ২০১৮
জীবন-মৃত্যুর সংগ্রামে যেকোন ব্যক্তির প্রাণ বাঁচাতে প্রত্যেক নাগরিককে প্রশিক্ষিত করে তুলতে হবে বলে অভিমত প্রকাশ করলেন উপরাষ্ট্রপতি শ্রী এম ভেঙ্কাইয়া নাইডু। মঙ্গলবার বিজয়ওয়াড়ায় স্বর্ণ ভারত ট্রাস্ট আয়োজিত এক শিবিরে বক্তব্য রাখতে গিয়ে শ্রী নাইডু, প্রত্যেক শিশুকে স্কুল জীবন থেকেই দায়িত্ববান নাগরিক হিসাবে গড়ে তুলতে তাদের মনে করুনা, সমবেদনা ও ভালোবাসার মূল্যবোধ প্রোথিত করার জন্য শিক্ষক সমাজের প্রতি আহ্বান জানান। শ্রী নাইডু কার্ডিও পালমনারি রিসাকসাইটেশন বা হৃদযন্ত্র বিকল হওয়ার মতো অসুখের কথা উল্লেখ করে জানান, ভারতে প্রতি ১ লক্ষ মানুষে ৪২৮০ জন এই সমস্যায় ভোগেন। মার্কিন যুক্তরাষ্ট্রে প্রতি লক্ষে এ ধরনের সমস্যায় আগ্রান্ত মানুষের সংখ্যা ৬০ থেকে ১৫১ জন। হঠাৎ হৃদযন্ত্র বিকল হলে কি করা উচিত, তা নিয়ে বিদ্যালয়গুলিতে বাধ্যতামূলক প্রশিক্ষণ চালু করার ওপরও তিনি জোর দেন, যাতে প্রয়োজনে মানুষের জীবন রক্ষা করা যায়।
শ্রী নাইডু সরকারি ও বেসরকারি ক্ষেত্রের সংস্হা এবং প্রতিষ্ঠানগুলিকেও তাদের কর্মচারিদের জন্য এ ধরনের প্রশিক্ষণ চালু করার পরামর্শ দেন। হৃদযন্ত্র বিকল হওয়ার পরিস্হিতিতে প্রাথমিক সেবা শুশ্রুষা দেওয়া গেলে প্রাণ বাঁচানো সম্ভব বলেও তিনি অভিমত প্রকাশ করেন। দেশে হৃদরোগের সংখ্যা বৃদ্ধি পাওয়ায় উদ্বেগ প্রকাশ করে উপরাষ্ট্রপতি বলেন, এই অসুখ নিরবে তার প্রভাব বিস্তার করে চলেছে এবং অনতিবিলম্বে তা দেশের অন্যতম মারন রোগ হয়ে উঠতে পারে। আধুনিক জীবনযাপন, দৈনিক শারিরীক কসরতের অভাব, জিনগত প্রভাব, অস্বাস্হ্যকর খাবার প্রভৃতি কারণের জন্য ভারতীয়দের মধ্যে বিশেষ করে যুব সমাজে হৃদরোগ জনিত সমস্যা বৃদ্ধি পাচ্ছে।
অনুষ্ঠানে শ্রী নাইডু রাজামুন্দ্রি জিএসএল হাসপাতালের ভ্রাম্যমান চিকিৎসা পরিষেবার সূচনা করেন। ভ্রাম্যমান এই চিকিৎসা পরিষেবার ফলে অন্ধ্রপ্রদেশের গোদাবরি জেলার গ্রামীণ মানুষের কাছে স্বাস্হ্য পরিষেবার নাগাল পাওয়া আরও সহজ হয়ে উঠবে।
BD/NS
(Visitor Counter : 175
সারওরসায়নমন্ত্রক
দেশজুড়ে পর্যাপ্ত সরবরাহ সুনিশ্চিত করতে ২৩-শে মে পর্যন্ত রেমডেসিভির বরাদ্দ – শ্রী ডি ভি সদানন্দ গৌড়া
নতুন দিল্লি, ১৬ মে, ২০২১
প্রতিটি রাজ্যে রেমডেসিভিরের প্রয়োজনীয়তা বিবেচনা করে এবং এর পর্যাপ্ত সরবরাহ সুনিশ্চিত করতে কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া ২৩-শে মে পর্যন্ত রেমডেসিভির বরাদ্দের কথা ঘোষণা করেছেন । তিনি বলেন, রেমডেসিভির সামগ্রিক উৎপাদন ও বরাদ্দ বৃদ্ধির ওপর জোর দেওয়া হচ্ছে ।
ফার্মাসিউটিক্যাল বিভাগ এবং স্বাস্থ্য ও পরিবার কল্যাণ মন্ত্রক গত ৭-ই মে সমস্ত রাজ্যকে লিখিত চিঠিতে জানিয়েছে যে, সংশ্লিষ্ট রাজ্য ও কেন্দ্রশাসিত অঞ্চলগুলির জন্য ২১-শে এপ্রিল থেকে ১৬-ই মে পর্যন্ত রেমডেসিভির ওষুধের বরাদ্দ পরিকল্পনা রয়েছে সরকারের । এখন এই সময়সীমা বাড়িয়ে ২৩-শে মে পর্যন্ত করা হয়েছে । এরজন্য স্বাস্থ্য পরিবার কল্যাণ মন্ত্রক ও ফার্মাসিউটিক্যাল যৌথভাবে প্রস্তুতি গ্রহণ করেছে ।
রাজ্য/কেন্দ্রশাসিত অঞ্চলগুলির জন্য বরাদ্দকৃত এই ওষুধ যাতে সরকারি এবং বেসরকারি হাসপাতালে ঠিক মতো পৌঁছোয় তার জন্য সংশ্লিষ্ট সব রাজ্য ও কেন্দ্রশাসিত অঞ্চলের সরকারকে যথাযথ নজরদারি চালাতে বলা হয়েছে । সমস্ত রাজ্য/কেন্দ্রশাসিত অঞ্চলের সরকারকে বিপণন সংস্থাগুলি থেকে পর্যাপ্ত পরিমাণের ওষুধ কেনার পরামর্শ দেওয়া হয়েছে । যদি তারা ইতিমধ্যেই এই ওষুধ না কিনে থাকে তবে সংশ্লিষ্ট ওষুধ সংস্থার সমন্বয়কারী আধিকারিকের সঙ্গে যোগাযোগ বজায় রাখতে বলা হয়েছে ।
CG/SS/RAB
(Visitor Counter : 153
প্রতিরক্ষামন্ত্রক
স্বর্ণিম বিজয় দিবসে সেনাবাহিনীর পূর্বাঞ্চলীয় কমান্ডের প্রধান শহীদদের প্রতি শ্রদ্ধা নিবেদন করেছেন
কলকাতা, ১৬ ডিসেম্বর, ২০২১
৫০তম বিজয় দিবসে ফোর্ট উইলিয়ামের বিজয় স্মারকে সেনাবাহিনীর পূর্বাঞ্চলীয় কমান্ডের প্রধান লেঃজেঃ মনোজ পান্ডে ১৯৭১-এর যুদ্ধে শহীদদের প্রতি শ্রদ্ধা জানিয়েছেন। স্বর্ণিম বিজয় দিবস উপলক্ষে বিজয় স্মারকে একটি অনুষ্ঠানের আয়োজন করা হয়। অনুষ্ঠানে অংশগ্রহণকারীরা যুদ্ধে যেসব সৈনিক প্রাণ বিসর্জন দিয়েছেন, তাঁদের প্রতি শ্রদ্ধা নিবেদন করে দু’মিনিট নীরবতা পালন করেন।
১৯৭১-এর আজকের দিনে ভারতীয় ও বাংলাদেশী বাহিনীর জয়েন্ট কমান্ডের কাছে পাকিস্তানের ৯২ হাজার ২০৮ জন সৈনিক আত্মসমর্পণ করে। এই ঐতিহাসিক সামরিক বিজয়ের মধ্য দিয়ে নতুন রাষ্ট্র বাংলাদেশের জন্ম হয়। প্রতি বছর ভারতীয় সশস্ত্র বাহিনী, বিশেষত, পূর্বাঞ্চলীয় কমান্ড ফোর্ট উইলিয়ামে আজকের দিনটিকে বিজয় দিবস হিসাবে উদযাপন করে। মুক্তিযোদ্ধা এবং ভারতীয় সেনাবাহিনীর প্রাক্তনীরা গত ১৩ বছর ধরে এই দিনটিতে ফোর্ট উইলিয়ামে এসে বিজয় দিবস উদযাপন করেন।
CG/CB/SB
(Visitor Counter : 35
তথ্যওসম্প্রচারমন্ত্রক
তথ্য ও সম্প্রচার প্রতিমন্ত্রী ডাঃ এল মুরুগান শ্রীনগরে প্রসার ভারতীর অডিটোরিয়াম উদ্বোধন করেছেন
নয়াদিল্লী, ১১ অক্টোবর, ২০২১
তথ্য ও সম্প্রচার প্রতিমন্ত্রী ডাঃ এল মুরুগান আজ আকাশবাণীর শ্রীনগর কেন্দ্রে প্রসার ভারতীর অডিটোরিয়াম উদ্বোধন করেছেন।
এই অডিটোরিয়ামে ১৭০ জন বসতে পারবেন। এখানে অত্যাধুনিক ডিজিটাল প্রযুক্তি ব্যবহার করা হয়েছে। ২০১৪ সালের বন্যায় প্রেক্ষাগৃহটি ক্ষতিগ্রস্থ হয়েছিল।
শ্রী মুরুগান উদ্বোধনী ভাষণে বলেন, আকাশবাণী ও দূরদর্শনের শ্রীনগর কেন্দ্র গুরুত্বপূর্ণ ভূমিকা পালন করে। বিগত কয়েক দশক ধরে বিভিন্ন ভাষায় এখান থেকে উচ্চমানের অনুষ্ঠান সম্প্রচারিত হয়। ২০১৪ সালের বন্যার সময় এবং কোভিড-১৯ মহামারীর সময়কালে আকাশবাণী ও দূরদর্শনের শ্রীনগর কেন্দ্রের ভূমিকার প্রসঙ্গ তিনি বিশেষভাবে উল্লেখ করেন।
সীমান্তবর্তী অঞ্চল হওয়ায় প্রতিবেশী দেশগুলি থেকে অপপ্রচার এবং উদ্দেশমূলক প্ররোচনাধর্মী প্রচারের যথাযথ জবাব আকাশবাণী ও দূরদর্শনের শ্রীনগর কেন্দ্র থেকে দেওয়া হয় বলে শ্রী মুরুগান মন্তব্য করেছেন। তিনি বলেন, সংবিধানের ৩৭০ রদের পর এখানে দ্রুত উন্নয়ন হচ্ছে। শান্তি ও সমৃদ্ধির জন্য নানা উদ্যোগ নেওয়া হয়েছে। মন্ত্রী আরও বলেন, জম্মু-কাশ্মীর কেন্দ্রশাসিত অঞ্চলে উপরাজ্যপাল মনোজ সিনহা প্রধানমন্ত্রী শ্রী নরেন্দ্র মোদীর সর্বাঙ্গীন উন্নয়ন ও সুপ্রশাসনের ভাবনাকে কাজে লাগিয়ে বিপুল উন্নয়নমূলক কাজ করছেন। এই অনুষ্ঠানে বিশিষ্ট কাশ্মীরি গায়ক বশির আহমেদ তাইলবালি এবং তাঁর ট্রুপের সদস্যরা সাংস্কৃতিক অনুষ্ঠান উপস্থাপন করেন।
CG/CB /NS
(Visitor Counter : 109